Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 349

9. évfolyam Évi óraszám: 37 óra Belépõ tevékenységformák A jelenségek, folyamatok megfigyelése, a törvényszerûségek felismerése. A lényeges és a lényegtelen dolgok elválasztása, következtetések levonása. Az ok-okozati kapcsolatok felismerése. A molekulák modellezése. A fontosabb kémiai törvények ismerete, azok gyakorlati alkalmazása. A fontosabb kémiai anyagok gyakorlatban történõ felhasználása. A megismert folyamatok, anyagi változások anyagszerkezeti magyarázata. Az elméletben tanult ismeretek gyakorlati alkalmazása. Kémiai anyagismeret, gyakorlati tudás egyszerûbb vegyi anyagok felismerésében, azonosításában, jellemzésében, összetételében, leírásában és felhasználásában. A megfigyelések, kísérleti tapasztalatok feladatlapon történõ rögzítése, a munka dokumentálása. Biztonságos, körültekintõ munkavégzés. A kémiai jelrendszer biztos használata. A kémiai számítások elvégzése. Témakörök Tartalmak Az atomok és molekulák jellemzõi, összetételük A relatív atom- és molekulatömeg számítások. Az anyagmennyiséggel, a moláris tömeggel kapcsolatos számítások. Az atomok és molekulák számával kapcsolatos számítások. A periódusos rendszer használata Az atomok helye a periódusos rendszerben. Az atomok elektronszerkezetének megállapítása. Az atomszerkezetbõl levonható következtetések. A periódusos rendszer mezõinek vizsgálata, az egyes mezõkben található elemcsoportok általános jellemzése. A kémiai kötések Az ionos kötés, az ionrácsok modellezése. A kovalens kötések, a molekulák modellezése. A fémes kötés, a fémrácsos szerkezet modellezése. Az atomrács szerkezete, a gyémánt és a grafit modellezése. A gázok Számítási feladatok a gázok moltérfogatának alkalmazására. Avogadro törvényével kapcsolatos számítások. Oldatok Az oldhatóság kísérleti vizsgálata tanulókísérlettel. A kristályvíz tartalmú sók kísérleti vizsgálata. Oldatok töményítése, bepárlása, sók kristályosítása tanulókísérlettel. Az oldhatósággal, kristályosítással kapcsolatos számítások, az oldatösszetétel számítások. A kémiai anyagok, kémiai reakciók Tanulókísérletek a savak és bázisok vizes oldatainak vizsgálatára, a sók hidrolízisére, a közömbösítési reakciókra, az ionkombinációs (csapadékképzõdéses) reakciókra, az oxidálószerek és redukálószerek hatására, a reakciók hõszinezetének érzékeltetésére. A kémiai egyenletek, ionegyenletek, redoxi egyenletek szerkesztése. Sztöchiometriai számítások. A továbbhaladás feltételei Ismerjék a tanulók az atomok és molekulák jellemzõit, számolni tudják a moláris tömegeket, az anyagmennyiséget, az anyagban levõ részecskék számát. Tudják használni a periódusos rendszert az atomok szerkezetének megállapításában. Ismerjék a periódusos rendszer és az atomszerkezet összefüggését. Meg tudják „jósolni” egy elem általános, jellemzõ tulajdonságait a periódusos rendszerben elfoglalt helye alapján, ismerjék a periódusos rendszer mezõit. Ismerjék a kémiai kötéseket, tudják megszerkeszteni az anyagok elektronszerkezeti képletét. Tudják elkészíteni az egyszerû molekula-, illetve rácsmodelleket. Ismerjék a moláris térfogat fogalmát, képesek legyenek egyszerû számítási feladatokat elvégezni Avogadro törvényének alkalmazásával. Ismerjék az oldatösszetételek megadási módját, képesek legyenek ezekkel kapcsolatos egyszerû számításokra. Tudjanak egyszerû oldhatósági számításokat elvégezni. Képesek legyenek kémiai reakciók egyenletekkel való felírására.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes